"ንዓይ መዓልቲ ናጽነት ዝጐደሎ መኣዝን ስለ ዘሎዎ ኵሉ የተሓሳስበኒ እዩ። ኣብ ነብሲ ወከፍ ጽንብል ናጽነት፡ ታሪኽ ተጋድሎ ሓርነት ኤርትራ ብፍላጥ ክስገር ስለዝርኢ፡ ታሪኸይ ኣብ ሕሳብ ናጽነት ብዘይምእታዉ ቍስለይ ይጐዳኣኒ፣ የጕህየኒ ኸኣ" ይብል እስማዒል። "ስለዚ" ይብል እስማዒል፡ "24 ግንቦት ከም ሓንቲ ነዋሕ፡ ብሕቶታት ዝተዓጀበት መዓልቲ ገይረ'የ ዝርእያ ... ልክዕ ከም ሓንቲ ትመጽእን ትሓልፍን መዓልቲ ... ተዘክሮታተይ ከኣ ናብ'ቶም ዝወደቑ ብጾተይ የላግስ" ይብል። ወሲኹ፡ ገና ዘይተማልኡ ሕልምታት ሓርነት ስለዘለው፡ "ተዘክሮታት ተ.ሓ.ኤን መስዋእትን በሰላታት ዉግኣት ብጾተይ ኵሉ ጊዜ እዩ ዝረኣየኒ" ይብል። ኣስተንትኖኣዊ መደምደምታ ብረታዊ ቃልሲ ኤርትራ መን ጀሚሩዎ?
